**Szitakötő folyóirat**

**Victor András Hány lába van a százlábúnak? című**

**ismeretterjesztő szövegének feldolgozása**

Jelleg: óravázlat

Tantárgy: környezetismeret

Korcsoport: 3. osztály (tanulásban akadályozottak)

*Az óra célja:*

* Ismeretszerzés az állatok és az ember testfelépítéséről, állatok rendszerezéséről
* Ismeretterjesztő szöveg feldolgozása irányított kérdések, feladatok segítségével
* A tanulók szociális kompetenciáinak, együttműködésének fejlesztése

Fejlesztési területek: szókincs, együttműködési készség, olvasástechnika, szóbeli kommunikáció, szociális kompetenciák, szövegértés, rendszerezés, téri tájékozódás

Tantárgyi koncentráció:


* Magyar irodalom (ismeretterjesztő szöveg feldolgozása)
* Matematika (számlálás, miből mennyi van, páros-páratlan)


Eszközök: Szitakötő folyóirat 2022/3. szám, interaktív tábla, projektor, számkártyák, képkártyák az állatokról, 4 db robotpálya, 4 db Bee-Bot padlórobot, keresztrejtvény, ragasztó, A/3-as papír, filctoll, grafit ceruza


|  |  |  |
| --- | --- | --- |
| Idő-keret | Képzési tartalom, tevékenységi forma | Eszközök, munkaforma |
| 3’ | Bevezető rész:  **Ismerkedés a Szitakötő folyóirattal**  Minden gyermek kap egy folyóiratot. Ezt szabadon lapozgathatja, nézegetheti, ismerkedhet vele. | Eszközök: Szitakötő folyóirat  Munkaforma: frontális, egyéni |
| 3’ | **Szöveg felolvasása/ meghallgatása, kérdések**  Felolvasom a tanulóknak Victor András Hány lába van a százlábúnak? című ismeretterjesztő szövegét.  Irányított kérdéseket teszel fel a tanulóknak. | Eszközök: Szitakötő folyóirat  Munkaforma: frontális |
| 5’ | Fő rész:  **Ismeretlen szavak megbeszélése, képek megtekintése a szövegben előkerülő állatokról**  Megbeszéljük a tanulók számára ismeretlen szavakat. Interaktív táblán kivetítem a szövegben előforduló állatok képét. Ezeket megnevezzük, felsoroljuk főbb/látható/ jellemzőiket. | Eszközök: Szitakötő folyóirat, interaktív tábla  Munkaforma: frontális |
| 5’ | **Csoportalakítás**  4 csoportba osztom a gyerekeket. Minden tanuló kap egy szókártyát, melyen egy állat neve szerepel. Meg kell keresnie azt a csoportot, ahová a kapott állat tartozik és leülni a társaihoz a robotpálya köré.  Madarak: gólya, fecske, cinege, sas  Emlősállatok: macska, ló, zsiráf, tigris  Halak: ponty, csuka, keszeg, harcsa  Rovarok: katica, szarvasbogár, káposztalepke, méh | Eszközök: szókártyák  Munkaforma: egyéni |
| 10’ | **Képek megkeresése padlórobotok segítségével**  A csoportok mindegyike kap egy robotpályát, melyen az óra előtt állatok képét helyezem el, valamint egy Bee-bot padlórobotot. Minden csapatnak össze kell gyűjtenie és megneveznie a képeken szereplő állatokat. | Eszközök: képkártyák *(1. sz. melléklet)*, Bee-Bot padlórobotok, robotpályák  Munkaforma: kiscsoportos munka |
| 5’ | **Állatok párosítása számokkal**  Ezután a csoportok visszaülnek az asztalukhoz. Lapot, ragasztót, számkártyákat kapnak. Felragasztják a megtalált képeket és melléragasztják a megfelelő számkártyát, vagyis hogy hány lába van az adott állatnak. Segítségül használhatják a szöveget. Amelyik csapat hamarabb készen lesz, odaírhatja filctollal az állatok nevét. | Eszközök: képkártyák, számkártyák *(2. sz. melléklet)*, ragasztó, A/3-as papír, filctoll, Szitakötő folyóirat  Munkaforma: kiscsoportos munka |
| 5’ | **Egy vagy kettő? Testrészek, szervek válogatása interaktív táblánál**  Interaktív táblán a szövegben szereplő és egyéb testrészek, szervek nevét vetítem ki. Akit felszólítok, a táblánál a megfelelő helyre húzza az adott szót (egy vagy kettő van belőle). Akik a helyükön ülnek egy vagy két kezüket emelik a magasba a helyes válasznak megfelelően.  A feladat az alábbi linken érhető el:  [**https://learningapps.org/watch?v=pujreazf322**](https://learningapps.org/watch?v=pujreazf322) | Eszközök: interaktív tábla, projektor, laptop  Munkaforma: egyéni munka frontális irányítással |
| 6’ | **Keresztrejtvény**  Minden tanuló kap egy papír alapú keresztrejtvényt, melynek kérdéseire a tanulók a választ kikereshetik a folyóiratból. Ezt az interaktív táblán is kivetítem, közösen oldjuk meg.  A keresztrejtvény az alábbi linken érhető el:  <https://learningapps.org/display?v=paqe152a322> | Eszközök: keresztrejtvény *(3. sz. melléklet),* grafit ceruza  Munkaforma: egyéni munka frontális irányítással |
| 3’ | **Az óra lezárása**  Megbeszéljük, melyik csoportnak hogyan sikerült együttműködnie a feladatok megoldása során, hol voltak konfliktusok, ez miből adódott. Értékelem a csoportok/tanulók órai munkáját. | Eszközök: jutalmazó tábla  Munkaforma: frontális |

**Mellékletek:**

1. **sz. melléklet: Képek a robotpályához**



1. **Számkártyák** **a párosító feladathoz**
2. **Keresztrejtvény**

****

1. **Melyik a legismertebb ezerlábú nálunk?**
2. **Hány lába van a pókoknak?**
3. **Mi található a rákok első pár lábán?**
4. **Hány féltekéből áll az agyunk?**
5. **Hol található a tücsök hallószerve?**
6. **Milyen szeme van a szitakötőnek?**
7. **Melyik állat kicsinye fejlődik majdnem két évig az anyja méhében?**

**Megfejtés: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Megfejtés**

